5. Paseban Jawi Ringgit wonten Paseban jawi dipun iringi: Srepeg Lasem. Lan sasampunipun suwuk, dipun suluki SENDHON SUSUN. 6. Budhalan Budhalan mawi Kapalan, Rampogan lan mawi nyandra Mathining Kapal Dene iringanipun: Ricik-ricik Banyumasan, Manyar sewu utawi Gangsaran Dhadha. 7. Adegan Singgetan Patih Sabrang lan sesaminipun kadherekaken wadya. Iringan manut wasana. Perang gagal, nunten simpangan margi. Manawi Bambangan mengsah Dugangan, srepeg Lasem karangkep saperlunipun. 8. Adegan Sabrang (Adegan Pathet-6 Kaping Kalih) Kangge nyelani utawi pratandha badhe gentos adegan, ing salebeting Pathet-6, gunungan/kayon, dhoyong dhateng sisih kiwa (manawi dipun tingali saking wingkinging dhalang). Katancebaken ing debog ngandhap. Iringan